CELEX: 32021D0607(01)
Language: hr
Date: 2021-06-03 00:00:00
Title: Provedbena odluka Komisije оd 3. lipnja 2021. kojom se utvrđuje popis oznaka zemljopisnog podrijetla zaštićenih na temelju Uredbe (EU) 2019/787 Europskog parlamenta i Vijeća za koje je potrebno podnijeti zahtjeve za međunarodnu registraciju u skladu s člankom 2. Uredbe (EU) 2019/1753 Europskog parlamenta i Vijeća 2021/C 215 I/02

7.6.2021   
               
               
                  HR
               
               
                  Službeni list Europske unije
               
               
                  CI 215/3
               
            
         PROVEDBENA ODLUKA KOMISIJE
         оd 3. lipnja 2021.
         kojom se utvrđuje popis oznaka zemljopisnog podrijetla zaštićenih na temelju Uredbe (EU) 2019/787 Europskog parlamenta i Vijeća za koje je potrebno podnijeti zahtjeve za međunarodnu registraciju u skladu s člankom 2. Uredbe (EU) 2019/1753 Europskog parlamenta i Vijeća
         (2021/C 215 I/02)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1753 Europskog parlamenta i Vijeća od 23. listopada 2019. o djelovanju Unije nakon njezina pristupanja Ženevskom aktu Lisabonskog sporazuma o oznakama izvornosti i oznakama zemljopisnog podrijetla (1), a posebno njezin članak 2. stavak 3.,
         budući da:
         
                     (1)
                  
                  
                     Ženevski akt Lisabonskog sporazuma o oznakama izvornosti i oznakama zemljopisnog podrijetla (2) (dalje u tekstu „Ženevski akt”) međunarodni je sporazum na temelju kojega ugovorne stranke primjenjuju sustav uzajamne zaštite oznaka izvornosti i oznaka zemljopisnog podrijetla.
                  
               
                     (2)
                  
                  
                     Na temelju Odluke Vijeća (EU) 2019/1754 (3) o pristupanju Unije Ženevskom aktu, Unija je 26. studenoga 2019. položila ispravu o pristupanju Ženevskom aktu. Pristupanje Unije Ženevskom aktu stupilo je na snagu 26. veljače 2020. S obzirom na to da je Unija peta ugovorna stranka koja je pristupila Ženevskom aktu, Ženevski je akt stupio na snagu istog datuma, u skladu s člankom 29. stavkom 2. Ženevskog akta.
                  
               
                     (3)
                  
                  
                     U skladu s člankom 5. stavcima 1. i 2. Ženevskog akta, nadležna tijela svake ugovorne stranke Ženevskog akta mogu podnositi zahtjeve za međunarodnu registraciju oznaka izvornosti ili oznaka zemljopisnog podrijetla Međunarodnom uredu Svjetske organizacije za intelektualno vlasništvo, koji ih upisuje u međunarodni registar. U skladu s člankom 9. Ženevskog akta, ostale ugovorne stranke mogu odlučiti hoće li takvu oznaku izvornosti ili oznaku zemljopisnog podrijetla zaštititi na svojem području nakon završetka posebnog postupka provjere i na temelju zaključaka istoga.
                  
               
                     (4)
                  
                  
                     U skladu s člankom 1. stavkom 2. Uredbe (EU) 2019/1753, za potrebe te uredbe i propisa donesenih na temelju te uredbe, izraz „oznake zemljopisnog podrijetla” obuhvaća oznake zemljopisnog podrijetla u smislu Uredbe (EU) 2019/787 Europskog parlamenta i Vijeća (4).
                  
               
                     (5)
                  
                  
                     U skladu s člankom 2. stavkom 1. Uredbe (EU) 2019/1753, Komisija je, kao nadležno tijelo Unije, ovlaštena podnositi zahtjeve za međunarodnu registraciju oznaka izvornosti i oznaka zemljopisnog podrijetla Unije Međunarodnom uredu po pristupanju Unije Ženevskom aktu, a nakon toga redovito.
                  
               
                     (6)
                  
                  
                     U razdoblju između rujna i prosinca 2020., u skladu s člankom 2. stavkom 2. Uredbe (EU) 2019/1753, države članice poslale su Komisiji 12 zahtjeva za registraciju u međunarodnom registru oznaka zemljopisnog podrijetla koje potječu iz njihova državnog područja i koje su zaštićene u skladu s Uredbom (EU) 2019/787.
                  
               
                     (7)
                  
                  
                     Za nazive koji su zaštićeni u skladu s Uredbom (EU) 2019/787 kao oznake zemljopisnog podrijetla potrebno je podnijeti zahtjeve za registraciju oznaka zemljopisnog podrijetla u međunarodnom registru.
                  
               
                     (8)
                  
                  
                     Stoga bi trebalo utvrditi popis oznaka zemljopisnog podrijetla na temelju zahtjeva država članica poslanih Komisiji za podnošenje zahtjeva za međunarodnu registraciju oznaka zemljopisnog podrijetla koje potječu iz njihova državnog područja i koje su zaštićene u Uniji u skladu s Uredbom (EU) 2019/787.
                  
               
                     (9)
                  
                  
                     Mjere predviđene u ovoj Odluci u skladu su s mišljenjem Odbora za jaka alkoholna pića,
                  
               ODLUČILA JE:
         
            Jedini članak
            Popis oznaka zemljopisnog podrijetla koje su zaštićene na temelju Uredbe (EU) 2019/787 za koje Komisija treba podnijeti zahtjeve za međunarodnu registraciju utvrđuje se u Prilogu ovoj Odluci.
         
         
            Sastavljeno u Bruxellesu 3. lipnja 2021.
            
               
                  Za Komisiju
               
               Janusz WOJCIECHOWSKI
               
                  Član Komisije
               
            
         
         
            (1)  SL L 271, 24.10.2019., str. 1.
         
         
            (2)  SL L 271, 24.10.2019., str. 15.
         
         
            (3)  Odluka Vijeća (EU) 2019/1754 od 7. listopada 2019. o pristupanju Europske unije Ženevskom aktu Lisabonskog sporazuma o oznakama izvornosti i oznakama zemljopisnog podrijetla (SL L 271, 24.10.2019., str. 12).
         
            (4)  Uredba (EU) 2019/787 Europskog parlamenta i Vijeća od 17. travnja 2019. o definiranju, opisivanju, prezentiranju i označivanju jakih alkoholnih pića, upotrebi naziva jakih alkoholnih pića u prezentiranju i označivanju drugih prehrambenih proizvoda, zaštiti oznaka zemljopisnog podrijetla za jaka alkoholna pića, upotrebi etilnog alkohola i destilata poljoprivrednog podrijetla u alkoholnim pićima te stavljanju izvan snage Uredbe (EZ) br. 110/2008 (SL L 130, 17.5.2019., str. 1.).
      
      
         
            PRILOG
            Popis oznaka zemljopisnog podrijetla zaštićenih u Uniji u skladu s Uredbom (EU) 2019/787 (oznake zemljopisnog podrijetla) za koje je potrebno podnijeti zahtjeve za međunarodnu registraciju u skladu s člankom 2. Uredbe (EU) 2019/1753
            
               Grčka
            
            
                        —
                     
                     
                        Τσικουδιά/Tsikoudia/Τσίπουρο/Tsipouro (OZP)
                     
                  
               Španjolska
            
            
                        —
                     
                     
                        Brandy de Jerez (OZP)
                     
                  
                        —
                     
                     
                        Brandy del Penedés (OZP)
                     
                  
                        —
                     
                     
                        Chinchón (OZP)
                     
                  
                        —
                     
                     
                        Gin de Mahón (OZP)
                     
                  
                        —
                     
                     
                        Pacharán navarro (OZP)
                     
                  
                        —
                     
                     
                        Ronmiel de Canarias (OZP)
                     
                  
               Cipar
            
            
                        —
                     
                     
                        Ζιβανία/Τζιβανία/Ζιβάνα/Zivania (OZP)
                     
                  
               Mađarska
            
            
                        —
                     
                     
                        Törkölypálinka (OZP)
                     
                  
               Finska
            
            
                        —
                     
                     
                        Suomalainen Vodka/Finsk Vodka/Vodka of Finland (OZP)
                     
                  
               Grčka, Cipar
            
            
                        —
                     
                     
                        Ouzo/Ούζο (OZP)
                     
                  
               Mađarska, Austrija
            
            
                        —
                     
                     
                        Pálinka (OZP)